1,2 millioner danskere fulgte hver dag med i TV2?s julekalender "Ludvig og julemanden" i december måned. Det var så stor en succes at filmholdet nu vender tilbage til Børglum Kloster, hvor serien blev optaget. Til efteråret er det nemlig planen at der skal produceres en spillefilm.

Vi har i de sidste tre måneder haft travlt med at udvikle en ny historie. Vi har researchet rundt omkring i Vendsyssel for at finde gode, velegnede locations og så har vi skrevet et manuskript som vi tror kan blive en supergod film, fortæller Deluca Films direktør Morten Rasmussen. Filmen produceres af det århusianske produktionsselskab Deluca Film der også stod bag julekalenderen. Budgettet er på omkring 18 millioner og skal endnu engang optages på Børglum kloster. Og det er der en række gode grunde til. Det giver en masse autencitet og vi får en masse foræringer i form af en række spektakulære omgivelser, som i sig selv fortæller historier, siger Morten Rasmussen.